Այս «հանճարեղ» միտքէն ետք, որ անգիտակից խոստովանութիւն մըն էր՝ ցեղասպանութեան ճշմարտացիութեան վերաբերեալ, մարզական լուրերու միւս մեկնաբանները, որք աւելի խելօք էին, իրար անցան, ըսելով թէ մեր սահմանը չէ «մեր կարողութեան սահմաններուն մէջ չէ» (haddimiz deyil) այսպիսի նիւթեր զրուցելը: Վերջը, իրենք իրենց նուաստացուցած չըլլալու համար, սրբագրեցին իրենց խօսքը, ըսելով թէ. «մենք կարող ենք քաղաքական հարցերու մասին խօսիլ, բայց մեր գործը չէ»: